2008. aasta kevadel valmis siis veel Euroopa Parlamendi liikmel Marianne Mikkol raport "Meedia mitmekesisus ja koondumine Euroopa Liidus", mida kannustas koostama vankumatu usk demokraatiasse ja soov seda kaitsta. Tema raport keskendus algava sajandi Euroopa meediale. Huvi keskmesse asetus kvaliteedi ja kvantiteedi suhe, mille juures nimetab Mikko tähtsat tõsiasja, et praegune ajakirjanik peab sama aega kasutades andma 3 korda enam sisu kui veerandsaja aasta eest. Meediat käsitledes tõstatas  raportöör ka blogide teema, mille eesmärgiks on nii blogijate kui demokraatia kaitsmine. Marianne kaitseb seisukohta, et blogid on uue meedia lahutamatu osa. Seepärast tuleb tagada ka blogosfääris võimalus, et lugeja pääseks teda huvitava teabeni. Eeldusel, et blogid on osa meediast, ootab Mikko blogile sattudes võimalust mõista, kes, mida ja miks kirjutab ning kas kirjutatu on piisavalt tõepärane.